આપણે હીરો એક નંબરને ગણીએ છીએ. પણ એકની જરૃર નથી ખરેખર તો. પરંતુ શૂન્યનું મહત્વ ઉપસાવવા માટે બાજુમાં એક હોય તો જ માણસ માને છે. નંબર એકે તો બહુ નુકસાન કર્યું છે માનવજાતનું. પહેલા સ્થાને રહેવાના ઉધામાએ તો પૃથ્વી ખલાસ કરી નાખી. નંબર એક-૧ ઉપરથી તો કેપિટલ આઇ-‘ૈં‘ આવ્યો. આ ‘ૈં‘ એ તો માણસોની ઘોર ખોદી નાખી. વિનસને તો યાદ હશે કે તેના સમયના માણસો ‘હું‘- પણાના મદમાં ને મદમાં એની દુનિયાનો નાશ નોતરીને બેઠા. એટલે જ કહું છું કે આ કેપિટલ આઈ, આ એક નંબરની ઘેલછાં, આ નંબર ૧ જ માણસોનો દુશ્મન છે. પણ શૂન્યની મહાનતાને બેલેન્સ કરવા એને બાજુમાં રહેવું પડે છે. એમાંથી જ આપણી સંસ્કૃતિનું સર્જન થાય છે. સારું-ખરાબ, પાણી-પથ્થર, જીવતો-મરેલો, આત્મા-શરીર, ધરતી-આકાશ અને તમારા કેસમાં તો એક સમયે સૂર્ય-ચંદ્રની જોડી પણ કહેવાય. બધા જ જોડીમાં, બધા જ ઝીરો અને વન. આ શૂન્ય-એકની બનેલી અટપટી દુનિયામાં તો આપણે જીવી રહ્યા છીએ અને માટે જ આ હાથીનું નામ આ લેબહાઉસના કર્તાહર્તાએ ઝીરોવન રાખેલું. સમજ્યા?’